Eksperdid: lähisuhtevägivalla juhtumeid ei tohi lahendada pereteraapiaga - Eesti Päevaleht
Eksperdid: lähisuhtevägivalla juhtumeid ei tohi lahendada pereteraapiaga
EELK perekeskuse korraldatud konverentsil esitati ekspertide hinnangul vastuoluline perevägivalla näidisjuhtum ja pakuti lahenduseks tõendamata meetodit.
EELK perekeskuse juht Pia Ruotsalu usub, et perevägivalla juhtumite puhul tuleb tegeleda ka vägivaldsete meestega. Eksperdid rõhutavad, et tõsise vägivalla puhul tuleb tagada ohvrite, kes on enamasti naised, esmane kaitse ja seda ei tohi kindlasti teha pereteraapias. Foto: Vallo Kruuser
Eesti evangeelse luterliku kiriku (EELK) perekeskus korraldas eelmisel nädalal rahvusraamatukogus perevägivallateemalise konverentsi „Eesti perevägivalla lugu – eile, täna, homme”. Perekeskust juhib Soome misjoniseltsi misjonär Pia Ruotsala, kes tegi ettekande sellest, kuidas nende keskuses lahendatakse vägivallajuhtumeid perekeskselt. See hõlmab tööd mõlema vanemaga eraldi, samuti lastega. Vajaduse korral tuleks lahku kolida ja siis, kui mõlemale poolele on kõik turvaline, võib paar alustada ühist teraapiat.